Agri Oos-Kaap veroordeel 'sinnelose' moord op lid | Landbou
Agri Oos-Kaap het sy versoek vir die behoorlik toepassing van die landelike veiligheidstrategie herhaal nadat 'n lid van dié organisasie Sondagoggend op sy plaas naby Nqanarhu (voorheen Maclear) vermoor is.
Mnr. John Viedge (79) van die plaas Highlands is vermoedelik deur 'n sekuriteitshek geskiet nadat drie verdagtes toegang tot sy plaashuis gekry het. Sy vrou was ook in die huis, maar is ongedeerd.
Mnr. Alfonso van Niekerk, voorsitter van landelike veiligheid by Agri Oos-Kaap, sê die "ongelukkige en onnodige" voorval beklemtoon weer hoekom mense in landelike gebiede vuurwapens vir selfverdediging moet hê.
"Dit is duidelik die polisie, wat die laaste linie van verdediging vir wetsgehoorsame burgers wil verwyder, het 'n gebrek aan begrip en empatie vir nie net boere nie, maar ook ander inwoners in landelike gebiede."
Mnr. Piet May, VF Plus-LP, sê hoewel die polisie sê huisroof was vermoedelik die motief vir die aanval, het die aanvallers gevlug sonder om iets te steel. Hulle is steeds op vrye voete.Hy moedig inwoners van landelike gemeenskappe aan om hulle aan te sluit by hul plaaslike buurt- en plaaswagte.